Cap de setmana de presentacions dels clubs esportius de Paterna
18/11/2019

# Cap de setmana de presentacions dels clubs esportius de Paterna

[![Cap de setmana de presentacions dels clubs esportius de Paterna](/images/noticias/2019/11/club-canyada-gr.jpg)](/images/noticias/2019/11/club-canyada-gr.jpg)

18.11.2019

L'Alcalde de la localitat, Juan Antonio Sagredo, ha acompanyat als diferents clubs durant la presentació dels seus jugadors/es per a la pròxima temporada

L'Alcalde de Paterna, Juan Antonio Sagredo, acompanyat pel Tinent d'Alcalde de Cultura de l'Esforç i Modernització, José Manuel Mora i els regidors d'Atenció a la Infància i Educació, David Fortea i Smart City i Atenció Ciutadana, Lucas Jodar, ha assistit aquest cap de setmana a les diferents presentacions dels clubs esportius que s'han celebrat en la localitat.  
  
“Amb més de 3.000 esportistes de clubs locals, Paterna compta amb una substancial pedrera de jugadors i jugadores que la converteix en una localitat capdavantera en competicions esportives”, ha destacat l'Alcalde durant les diferents presentacions.  
  
El dissabte va ser el torn de la presentació dels jugadors i entrenadors del Club La Canyada C.F.S, que enguany ha inclòs en el seu equipament esportiu el logo de ASPANION en sumar-se al projecte CASA de l'associació, que treballa en la creació d'un centre que se situarà a Paterna i que està destinat a ser una llar per a xiquets i adolescents amb càncer.  
  
A més, a la vesprada el primer edil va assistir a la presentació del Nou Basquet Paterna, on també es van entregar els premis als valors de l'esport a Jorge Gaspar i Gema Gallego i es va reconéixer la trajectòria de Juliana Agut per la seua implicació i treball en el club de bàsquet.  
  
Finalment, el diumenge va tindre lloc la presentació de l'escola de l'Unió Esportiva Paterna CF per a la pròxima temporada a la Ciutat Esportiva Municipal.